text:
Skulu fleiri pengar rindast út so má eisini meira koma inn
Politikkur16-07-2018 - 17:00 - Jóanis Albert Nielsen
Tann eini samgonguflokkurin hevur lagt eitt videobrot út á sosialu miðlarnar, har víst verður á, hvussu nógvar pengar sitandi samgonga hevur givið borgarunum í Føroyum. Sambært videobrotinum er tað ikki smávegis, sum øll hava fingið frá hesum gávumildu fólkunum, ið hava verið so fitt og hjálpsom at býta út av landsins ognum.
Og so fáa vit eisini at vita, at samgongan arvaði eitt undirskot, sum tey hava vent til avlop.
Frálíkt! - Men hov!... - Har manglar okkurt! Hatta kann ikki vera allur sannleikin!
Hvar eru inntøkurnar?
Tað ber ikki til, at so nógvir borgarar hava fingið so nógvar pengar, samstundis sum hallið er vent til avlop, uttan so at okkurt annað eisini er hent.
Skulu fleiri pengar rindast út, so má eisini meira koma inn, um útslitið skal blíva tað sama. Og skal undirskot harafturat vendast til avlop, so má uppaftur meira krevjast inn. So hvat er tað, sum hasin samgonguflokkurin gloymir at siga okkum í videobrotinum?
Har eru tveir møguleikar: Annaðhvørt eru skattir og avgjøld sera nógv hækkað, ella er tað tann nógva ferðin á búskapinum, sum fær fleiri pengar at renna í kassan í løtuni? Helst er talan um eina blanding av báðum.
Avgjøldini eru nógv hækkað
Vit vita, at avgjøldini á bensin og diesel eru hækkað nógv, eins og vektgjøld á akfør, avgjald á smyrjiolju, heilsutrygdargjald, tinglýsingargjald, umhvørvisavgjald, barsilsgjald, kringvarpsgjald, Samhaldsfasti og onnur gjøld eisini eru hækkað. Einki av hesum verður nevnt í videobrotinum hjá samgonguflokkinum. Vit vita eisini, at sera nógv kemur inn í skatti og avgjøldum, nú tíðirnar eru góðar og arbeiðsloysið er søguliga lágt.
Hvør fær rokningina?
Alt hetta reisir ein annan spurning: Hvør fær rokningina, tá búskapurin vendir aftur, soleiðis at tað ikki longur rennur so nógv í kassan? - Verða tað tá tey somu, sum nú hava fingið pengar, sum tá fáa eina rokning? Og hvussu verður við avlopinum hjá landskassanum tá?
Í hesum søguliga góðu tíðunum vísa fíggjarkarmarnir fyri 2019 eitt avlop á 400 mió. krónur. Tá eru 300 mió. krónur í forskattaðum pensjónum taldar við. Kristina Háfoss sigur, at hesir pengarnir eiga ikki at telja við, tí hetta er ”lán frá okkara eftirkomarum”. Eisini eru 642 mió. krónur í donskum blokkstuðli taldar við, umframt at ríkiskassin rindar aðrar almennar útreiðslur í Føroyum. Risastóra tilfeingisgjaldi, sum einaferð skuldi klára at fíggja eitt heilt fullveldi, er eisini brúkt.
Eg spyrji bara, hvør fær rokningina, um sitandi samgonga sleppur at halda fram aftaná komandi løgtingsval? Ætlanir hava longu verið frammi í samgonguni um at fara miðvíst undir at minka rikisveitingina burtur í komandi valskeiði.
Man ætlanin enn einaferð vera at smoyggja sær í andstøðu, leys av allari ábyrgd, tá upptakið skal gerast? Og skulu vit enn einaferð hoyra teirra atfinningarsomu røddir móti teimum sum tá taka ábyrgd, meðan tey kunnu vísa á, hvussu nógv betri alt var, meðan tey ráddu fyri borgum.
Helgi Abrahamsen


c: text/html

text:
Barnagarðurin á Skála er nú komin so langt, at hann varð reistur fríggjadagin. Arbeiðið upp á stovnin gongur væl, og í løtuni arbeiða sjey mans frá Búsetur uppá stovnin
Nú stovnurin er innilokaður, verður farið undir at gera bygningin lidnan uttan, og vindeygu verða sett í. Meðan tað verður gjørt, verður alt el- og hvs-arbeiði gjørt og skilaveggir uppsettur. Zacharias Leitisstein ger hvs-arbeiði, og LM Electric ger el-arbeiði. JHR-entreprenørar ger alt kloakk-arbeiði inni og úti, meðan Stoyp ger alt betongarbeiði. Búsetur stendur fyri øllum arbeiðnum og ger alt timburarbeiði.
Økið, sum stovnurin er bygdur á, var planerað var, tá vit fóru í gongd at byggja, so tann partin hevur Runavíkar Kommuna sjálv staðið fyri.
Stovnurin er 750 fermetrar í einum plani og kemur at taka ímóti 60 børnum í vøggustovu og barnagarði. Búsetur hevur gjørt projektið og tillagað tað eftir ynski frá Runavíkar Kommunu. Stovnurin verður liðugur seinni í ár.

robotstxt: allowed

filter: keep


text:
- Tíðindi, mentan og ítróttur
USA minkar stuðulin til ST
Amerikanska stjórnin upplýsur, at ST-fíggjarætlanin er skerd við 285 miljónum dollarum, og tað er ein sigur fyri USA, skrivar Ritzau.
Tað er enn ikki greitt, hvussu nógv afturat USA ætlar at skerja játtanina til ST.
Amerikanski ST-sendiharrin, Nikki Haley, sigur, at øll vita, at ST er kent fyri vantandi úrslit og ovurnýtslu. Hon leggur afturat, at hon fer ikki framhaldandi at lata vælviljan hjá amerikanska fólkinum verða misbrúktan, skrivar Ritzau.
Ósemjur hava fleiri ferðir verið millum amerikanska forsetan, Donald Trump, og ST.
Seinastu tíðin hava ST-leiðarar og ST-felagsskapir funnist hvassliga at forsetanum fyri avgerðina um at flyta amerikonsku sendistovuna í Ísrael úr Tel Aviv til Jerusalem.
Men Trump finst eisini at ST. Hann hevur fyrr sagt, at ST er burturspilt tíð og pengar.
- ST hevur stórar menningarmøguleikar, men tað livir bara ikki upp til menningarmøguleikarnar, segði Donald Trump í desember 2016, - áðrenn hann tók við sum forseti, skrivar Ritzau.
Sí eisini


text:
Orð: Niels Peder Madsen
Týtt: Victor Danielsen
1. Tú elskar meg, eg veit tað væl,
tú komst í henda dapra dal
úr høgu Himmalhøllum
at loysa leinkjurnar, eg bar,
við blóði tínum bjarga mær
og tínum egnu øllum.
2. Tú elskar meg, eg veit tað væl,
tær náðigávur uttan tal,
tær kærleik tín mær vísa;
hin milda hond mær vísti veg,
tín troyst, tín náði, lívga meg
og góðsku tíni prísa.
3. Tú elskar meg, eg veit tað væl,
men hetta mangan sigast skal,
skal eg tað altíð minnast;
vend ásjón tíni her til mín,
og tala so um kærleik tín
í hjarta mínum innast!
4. Tú elskar meg, halleluja!
Tað tónar sum hitt Effata!
og loysir tungu mína;
tú enn sum áður elskar meg
og skalt meg elska, inntil eg
har síggi ásjón tína.


text:
Jógvan Hugo Gardar
29.12.2013 - 20:20
Tíðindi > Lóg & Landaskil > Løgregla
Nógv fólk er við í leitingararbeiðnum í Oyndarfirði í dag, har ein 20 ára gamal maður er saknaður. Seinasta man veit um mannin var hann saman við tí 22 ára gamla manninum sum man fann saman við bilinum sum fór út av við Rættargjógv.
Leita hevur verið á landi framvið har bilurin er farin omanav og á sjónum. Nærri 20 kavarar hjálpa til við at leita á sjónum.
Fleiri skip og bátar eru við í leitingini, millum annað Ziska, Hvidbjørnen og Brimil. Eisini eru fleiri bjargingarfeløg við í leitingini. Nógv sjálvboðin millum familju, vinir og kenningar av tí saknaða luttaka eisini í leitingini.
Framvegis veit man ikki um tann saknaði var í bilinum, men onki samband fast við fartelefonina, og seinast hann var sæddur leygarmorgunin var hann saman við tí sum er funnin deyður í Rættargjógv.
Tað verður leita so leingi tað er møguligt í dag, og síðani fara leitingarliðini at taka saman um og taka eina avgerð um hvat so skal gerast, um maðurin ikki verður funnin í dag.
LES EISINI: Fara at leita eftir saknaða manninum í morgun
LES EISINI: Eru givnir at leita eftir saknaða manninum í dag
LES EISINI: Ferðsluvanlukka í Oyndafirði: Ein deyður og ein er saknaður


text:
Á temasíðuni eru slóðir til ymiskar hentleikar og amboð, ið kunnu brúkast í undirvísingini. Síðan er gjørd til framløgu í Norðurlandahúsinum í viku 44. Uppsetingin er gjørd við Padlet, og til ber at fylgja slóðunum við at trýsta á myndirnar og velja "View original".
Temasíðan er ætlað lærarum og næmingum í fólkaskúlanum.
Í viku 44 í 2015 verður tiltakið "Skúlin í netsamfelagnum" í Norðurlandahúsinum. Regin Marnersson, stjóri í Námi, sigur m.a. soleiðis um tiltakið: Samtíðin setur støðugt strangari krøv á talgilda pallinum. Mangan verður sagt, at børnini eru framkomnari brúkarar enn tey vaksnu, sum so ella so eru um tey í gerandisívinum.
Tá talan eru um fakligar avbjóðingar, menning og at nýta mongu skíggjarnar sum verulig arbeiðsamboð, skortar við førleikum millum børnini og tey ungu í skúlaverkinum. Tí er neyðugt at styrkja førleikarnar hjá lærarum, so at mongu skíggjarnir kunnu gerast hent amboð ...les meira her


text:
Jógvan koyrir heim til jóla
Okkara egni Jógvan hevur verið í upptøkuhølunum og givið eitt jólalag út
Lagið er á Íslendskum og kallast Dríf mig heim um jólin, og er talan um eitt coverlag. Chris Rea eigur kenda lagið, sum kallast Driving home for Christmas. Týtt til Íslendskt hevur Kristján Hreinsson.
- Eg havi bara altíð vilja givið eitt jólalag út. Hetta er eitt av teimum sum eg havi lurta nógv eftir gjøgnum tíðina og hugsað at gera eina Íslenska útgávu av tí, greiður Jógvan frá.
- Allar upptøkur eru gjørdar í Íslandi uttan vokalurin. Har var eg so heppin at fáa Erik Biskupstøð í Klaksvík at stjórna og taka upp, tá eg var heima síðst. Vónandi taka fólk væl ímóti lagnum, sigur Jógvan at enda.


text:
GRANSKING: Fiskaaling er viđ í eini verkćtlan, sum júst hevur fingiđ fígging frá einum
norskum grunni, hvřrs endamál er at menna ein nýggjan hátt at finna lýs í
sjónum.
Granskarar arbeiđa áhaldandi at finna nýggjar og effektivari hćttir í strembanini eftir at stađfesta og berja niđur trupulleikan viđ laksalýs í alibrúkum.
Saman viđ norskum og skotskum granskarum hevur Fiskaaling fingiđ játtađ fígging frá norska Fiskeri- og Havbruksnćringens forskningsfond til arbeiđiđ at menna ein nýggjan kanningarhátt at stađfesta laksalýs í sjónum. Talan er um sonevnda fluroisens-háttin, iđ ger tađ lćttari at eyđmerkja laksalús frá řđrum livandi verum í sjónum.
Fiskaaling hevur drúgvar royndir viđ at finna lús í sjónum, og fyritřkan er er helst tann einasta, sum bjóđar út tílíkar kanningar sum eina tćnastu til vinnuna.
Leikluturin hjá Fiskaaling í hesi nýggju verkćtlanini verđur millum annađ at taka taka royndir í Fřroyum og eftirkanna nyttuna av hesum framferđarháttinum.
Ein stór avbjóđing í sambandi viđ stađfesting av laksalýs í sjónum er, at tađ kann vera torfřrt at stađfesta mongdina av laksalýs, tí tćr lutfalsliga eru so fáar í tali í mun til ađrar verur í sjónum. Tađ finst enn eingin háttur at skilja laksalýs burtur frá hinum verunum, tá sýni vera tikin.
Tađ hevur stóran týdning fyri niđurberjingina av laksalýs, at alivinnan fćr mřguleikar fyri at hava betri eftirlit viđ střđuni, tá rćđur um at fylgja viđ smittuvanda av laksalýs. Og her er tađ, at menningin av nýggja háttinum at stađfesta laksalýs kann koma at vera til stóra nyttu.
Um nakar ynskir at vita meira um hetta, kann viđkomandi seta seg í samband viđ Gunnvřr á Norđi, deildarleiđara og granskara á Fiskaaling, t-postur: gunnvor@fiskaaling.fo, tlf. 774735.


text:
Innsent
23.11.2017 - 13:16
Ítróttur > Ítróttur > Huga ítróttur (talv/bridge osv.)
Ikki óvæntað eru tað útlendsku stórmeistarnir, sum kappast sínamillum um sigurin í aðru altjóða talvkappingini í Runavík, nevnd Runavík Open. Ikki færri enn tólv stórmeistarar úr ymsum londum, og fimm altjóða meistarar eru millum teir trýss telvararnar. Tað eru helvt um helvt útlendingar og føroyingar í kappingini.
Fremstir við hálvum fjórða stigi eftir fýra umfør eru tveir indiskir stórmeistarar, Deep Sengupta og Srinath Narayanan, sum vann aðra sterka altjóða talvkapping í Føroyum í ár, Faroes Open í Kollafirði. Hin triði oddafiskurin er Vladimir Hamitevici úr Moldova, sum Rógvi Egilstoft Nielsen vann á í EM-kappingini fyri landslið á Kreta herfyri.
Fleiri góðir og spennandi telvarar eru við. Nevnast kann hin einans 13 ára gamli Nihal Sarin úr India. Hann er altjóða meistari, hevur ein stórmeistaranorm, og eitt styrkital, sum táttar í 2500. Helst verður hann stórmeistari áðrenn langt umlíður.
Íslendingar eru væl mannaðir eins og í fjør. Ein er Gudmundur Kjartansson, sum vann kappingina í fjør. Hann stríðist framvegis at gerast stórmeistari. Fyri kappingina var hin regluligi landsdysturin millum Føroyar og Ísland telvaður í Løkshøll. Ísland vann. Tá vóru føroysku telvararnir, sum høvdu luttikið í smálandakappingini í Andorra, ikki afturkominir.
Eingin Helgi
Fleiri munnu undrast, at føroyski stórmeistarin, Helgi Dam Ziska, ikki er við í Runavík. Hann hevði, sum tann einasti av føroysku telvarunum, kunnað gjørt seg galdandi. Við 2550 í rating – sum aktuella tal hansara nú er hækkað upp í – hevði hann verið millum teir við hægsta styrkitalinum í kappingini. Men eftir at hava telvað í eitt koyr EM fyri landslið á Kreta, kappingina fyri smátjóðir í Evropa í Andorra umframt fýra umfør í sterku íslendsku landskappingini, var hvíld sett á skrá í hansara álmanakka.
Spurningurin er eisini, um hinir á føroyska landsliðnum, sum eru við í Runavík - Høgni, Rógvi og John – eru í vanda at brenna út eftir so drúgva skrá seinastu vikurnar.
Hinvegin er kappingin eitt gylt høvi hjá brøðrunum Rógva og Høgna Egilstoft Nielsen at tryggja sær IM-normar og ganga fram í rating. Rógvi fekk sín fyrsta IM-norm í EM-kappingini á Kreta, og Høgni var um reppið at fáa sín triðja norm. Enn er ov tíðliga at siga, hvat vánirnar eru fyri tí á hesum sinni.
Í løtuni er eingin av føroysku telvarunum, sum er í nánd av nøkrum oddastríði. Fremstur er John Rødgård á 19. plássi.
Ójavnir telvarar
Spurningurin er eisini, um ein kapping av hesum slagi er mest mennandi fyri føroyskar telvarar og høgligasti leisturin at skora IM-normar. Í øðrum endanum eru heilt sterkir útlendskir telvarar, sum at kalla kappast fyri seg, og í hinum endanum eru ungir føroyskir nýbyrjarar.
Árini eftir aldamótið vóru fleiri kappingar í Føroyum, sum høvdu til endamáls at geva okkara fremstu telvarum dygga, men javntgóða mótstøðu frá norðurlendskum altjóða meistarum og stórmeistarum. Samstundis vóru aðrar smærri kappingar, sum gingu lið um lið við høvuðskappingina. Kanska hevði tann leisturin verið verdur at tikið upp aftur.
Telvast skulu í alt níggju umfør í Runavík Open. Í gjár og leygardagin er dupultumfar. Kappingin endar sunnudagin
Skrivað hevur: Súni Merkistein


text:
Hvar er systir mín?
Bókadeild Føroya Lærarafelags
- Síður: 28
- Útgávuár: 2008
- Upprunamál: svenskt
- Innbinding: innbundin
- Rithøvundur: Sven Nordqvist
- Myndir: Sven Nordqvist
- Týðari: Niels Jákup Thomsen
Bókin er vald at vera næstbestu myndabók, ið komin er út í Svøríki í 2007. Frammanundan hevur hon fingið svenska Augustprisen í 2007.
Tað er lætt at síggja, hví so er, tá ið tú letur hesa vøkru bókina í stórum arkabroti upp. Hon er um ein beiggja, sum leitar eftir systur sínari, men tað er torført, tí hon hvørvur í heilum burtur í eyðkendu myndunum hjá Sven Norqvist, sum nógv kanska kenna frá søgunum um fressin Findus.
Myndirnar eru ótrúligar við nógvum smálutum, ið gera at tú kanst brúka nógva tíð at blaða í henni!


text:
Aftur í ár er møguleiki at fylgja við á internetinum, hvussu lundarnir trívast í lundaholunum í Skúvoynni, og hvussu nógvur lundi er í lundalandinum. Havstovan hevur fylgt við gongdini í nøkrum lundaholum í Byrgisbakka síðani 2005. 16 lundareiður eru gjørd úr plastikkrørum, og í hvørjum reiðri stendur eitt vevkamera, við sambandi til eina teldu, sum varðveitir upptøkurnar. Við stuðli frá Føroya Tele kunnu nakrar av hesum upptøkunum síggjast beinleiðis á internetinum við at trýsta her (set myndagóðskuna á HD).
Í 2010 og 2011 rýmdu lundarnir frá eggunum, so ongin pisa kom út. Í 2012 komu 6 pisur út, men 5 av teimum doyðu, tá tær vóru nakrar fáar dagar gamlar, so bert tann eina varð floygd. Í 2013 komu 4 pisur út, og ein bleiv floygd. Síðani 2014 eru allar pisurnar floygdar, so spennandi verður at síggja, hvussu úrslitið verður í summar.
Slakar tvær milliónir pør av sjófugli eiga í Føroyum. Tá ið ungfuglurin er roknaður við, eru eini 5 milliónir fuglar undir Føroyum á sumri, og har afturat koma so pisurnar. Allur hesin fuglur fær sína føði úr sjónum, og tí gevur støðan hjá sjófuglinum eina góða ábending um, hvussu stendur til í havumhvørvinum.


text:
Gugga 70 ár
1539345601
Í dag 12. oktobur fyllir Ragnhild A. Petersen vanliga nevnd Gugga 70 ár.
Guggan hevur verið ein stórur partur av J & K og felagið hevur óivað eisini veri ein stórur partur av henni.
Tá J & K húsaðist í Skopun var heimið hjá Gugguni og John karmur um fyritøkuna. Har var verkstað í garaguni og skrivstovan var uppi á. Mennirnir fingu kaffi í heiminum og blíðskapurin hjá Gugguni varð altíð stórur.
Guggan hevur verið stjóri í felagnum í 20 ár, til hon fyri 10 árum síðani lat starvið víðari til sonin Stein Olvur. Men hon hevur so sanniliga eisini verið mitt í rokanum, tá nógv var at gera. Tað var ikki óvanligt at hon koyrdi last- ella betongbil, tá tørvur var á tí.
Ordiligheitin sjálv, tað kann ikki takast frá Gugguni, og hvørja summarferiu gjørdu Gugga og døturnar høvuðsreint á skrivstovuni. Tá komið var aftur til arbeiðis, vóru hølini sum nýggj.
Hon hevur altíð verið góð við síni starvsfólk og henni dámar væl at práta og fáa ein kaffimunn saman við teimum.
Guggan gavst hjá J & K tá hon kom í pensiónaldur. Pensjónstilverðan verður notin saman við familju og vinum. Eisini er hon at síggja saman við morgunfrúunum í svimjihylinum í Gundadali.
Hóast John bráðliga legði árarnar inn, so fingu tit nógv góð ár saman, í summar høvdu tit gullbrúlleyp og fyri stuttum fylti John sjeyti. Tykkara stríð og strev hevur lagt lunnar undir tað fyritøku sum J & K Petersen er ídag.
Vit hjá J & K Petersen ynskja tær hjartaliga tillukku við degnum.


text:
Dagføring um vatnveitingina í Ovastuhjøllum, Miðhjøllum og í Giljum
08-10-2018 - 15:00 - Jóanis Nielsen
Leita verður framvegis eftir brot á vatnleiðing.
Húsini í Ovastuhjøllum og Miðhjøllum og einum parti av Giljum liggja við ongum vatni.
Um nakar hevur illgruna um, hvar brotið kann verða, vinarliga boða arbeiðsformanninum frá skjótast gjørligt. Telefonnummari er 794470.
Dagført kl 18:05: Lekin er funnin og verður vatnveitingin í hesum økjunum óreglulig so leingi arbeitt verður. Væntandi kemur hetta at taka umleið tveir tímar, t.v.s umleið kl. 20:00.


text:
Svarta talva
Á svørtu talvu verður lýst og kunnað um ymiskt, sum t.d. drekkivatnsroyndir, undantaksloyvir, býarplansbroytingar v.m.
Loyvi at taða í Oyndarfirði
Vísandi til umsókn móttikin 15. februar 2018 (matr. nr. 13a (230)oyndarfjørður, sí mynd)
Runavíkar kommuna boðar frá, at loyvi verður givið til fylgjandi:
- Taðingarmongdin íalt verður í mesta lagið 100 tons
- Vídd sum taðað verður, er sambært umsókn 6,00 hektar
- Tíðarskeiðið, sum loyvi verður givið í, er frá 15/3-18 til 01/10-18
Loyvi at taða í Lamba:
Ludvík við Stein hevur fingið loyvi at taða í Lamba.
Loyvi verur givið fyri fylgjandi:
- Taða øki svarandi til 1,9 ha, sum víst á viðhefta skjali pdf -Taðingarøkið í Lamba
- Taðingarmongdin íalt verur í mesta lagið 118 tons
- Tíðarskeiði sum loyvi verur givið í, er frá 4/4-18 til 15/10-18
Øll krøv í Kunngerðarsavnið, hefti 23A frá 30. mai 2012 eru galdandi
Loyvi at taða í Lamba:
Magnus Rasmussen hevur fingið loyvið at taða á øki á Matr. Nr 90a, Markatalsbygd nr 72.
Loyvi verur givið fyri fylgjandi:
- Taða øki svarandi til 1,5 ha, liggur framvið Hústoftvegnum, sí markeraða øki á mynd pdf- Taðiangarøkið við Hústoftvegin
- Taðingarmongdin íalt verur í mesta lagið 93 tons.
- Tíðarskeiði sum loyvi verur givið í, er frá 17/4-18 til 15/10-18
Øll krøv í Kunngerðarsavnið, hefti 23A frá 30. mai 2012 eru galdandi


text:
Heim » Nýggjastu bøkurnar » jólabók
Nýggjastu bøkurnar - bøkur merktar við "Jólabók"
Vís alt at sova at vaksa upp at vaska sær autisma bláur krabbi blæa bíbliusøga Bókarøð fantasy Djór dýr einsemi familja fantasi fantasy ferðast flóttafólk foreldraleys forelskilsi frælsi fívil gandur grønur krabbi harry potter harðskapur hatur heilsa heima Hervilgi Henry Herviligi Henry john blake jólabók kenslur Kepler62 klassikari krabbabók Krabbabøkur kríggj kærleiki lilla krabbi loyndarmál loynidómur lættlesibók Mamma Mu nelson mandela Nýggjastu Nýggjastu Flekk Pappbók orð PAX Pettson og Findus petur kanin pippi pottavenjing reyður krabbi science fiction serligan tørv sjálvsálit og sjálvsvirði sjúka skemt skipslív skrímsl skúlabyrjan skúli sorg sosialir førleikar spenningur spøkilsi stavraðið suðurafrika teknisøga Tsatsiki tøl vinalag vinir vitello við hús William Wenton ævintýr í skúla ítriv Øssur og Maria


text:
Altjóða talvkappingin Faroes Open endaði á Giljanesi á vestanstevnu í gjár. Sjey stórmeistarar og fimm altjóða meistarar hava verið millum teir 36 telvararnar í kappingin – útlendskir og føroyskir hvørt um annað. Fleiri av fremstu føroysku telvarunum vóru við, t.d. allir fimm, sum mannaðu okkara landslið í EM-kappingini á Kreta í fjør heyst. Les meira »
Seinastu Tíðindini
Seinasta umfar á Giljanesi
Longu klokkan 10 í morgun leygardagin setast telvarar aftur við borðini til seinasta umfar í altjóða talvkappingini Faroes Open í Vágum. Les meira »
Sterk talvkapping á Giljanesi
Í dag verður farið undir áttanda og næstsíðsta umfar í sterku talvkappingini Faroes Open í Vágum. Hetta er triðja almenna kappingin av sínum slagi, sum talvfeløgini í Kollafirði og Sandavági skipa fyri. Undanfarnu árini hevur verið telvað í Kollafirði. 36 telvarar eru við í ár. Her er alt frá telvarum næstan í heimsflokki niður í nýbyrjarar í einum potti.
Snarkapping
Í samband við altjóða talvkappingina Faroes open, verður skipað fyri snarkapping hóskvøldið 12.07.2017 kl. 19.30 í skúlanum á Giljanesi. Kappingin er fyri øll, bæði roynd og minni roynd.
So er klárt til Faroes Open 2018
Annað árið á rað verður kappingin Faroes Open telvað. Í ár verður hon telvað í Sandavági í sambandi við 50 ára føðingardagin hjá Sandavágs Talvfelag, og tað er skúlin á Giljanesi, sum verður karmur um stóru kappingini.
Havnin steypavinnarar 2018
Havnar Telvingarfelag gjørdist vinnari av steypakappingini 2018.
Í frálíkum kørmum Úti á Gjógv í Sandavági, varð steypakappingin í talvi fyriskipað. 8 lið vóru við í kappingini, harav Sandavágs Talvfelag veruliga spílaði seg út, og luttók vid 3 liðum! Kappingin bleiv skipað soleiðis, at øll liðini telvaðu móti hvørjum øðrum einaferð. Sterkasta liðið á pappírinum var Sandavágs Talvfelag 1, har Nielsen beiggjarnir mannaðu fremstu borðini. Næstir vóru havnamenn, sum høvdu GM Helga Dam Ziska á 1. borði. Les meira »
OL-talvlandsliðið sett
Nú er greitt, hvussu føroyska talvlandsliðið verður mannað á olympiaduni í heyst. Liðið skal kunngerast á samkomu í Sandavági í kvøld, har ið hin árliga steypakappingin millum lið hevur verið í dag.
Hin 43. talvolympiadan verður í Batumi í Georgia í døgunum frá 23. september til 6. oktober í ár. Les meira »
Helgi í topp 100
Føroyski stórmeistarin Helgi Dam Ziska hevur nú vunnið seg fram millum hundrað teir sterkastu í heiminum í kviktalvi. Á nýdagførda styrkilistanum hjá FIDE, altjóða talvsamgonguni, stendur Helgi nummar 90 í heiminum við styrkitalinum 2664.
Steypakapping 26 mei í Sandavági
Innbjóðing til steypakapping 26. mei
Talvkapping fyri børn og ung í Kollafirði sunnudagin 6. mai kl. 14
Talvkapping fyri børn og ung verður í skúlanum í Kollafirði sunnudagin 6. mai kl. 14.
Telvað verður í 4 aldursbólkum: Les meira »


text:
Eg eri føddur og uppvaksin í Havn. Foreldur míni vóru Bergfríða og Hans Thomsen. Eg havi gingið í Tórshavnar Kommunuskúla, verið samfelags-málsligur studentur í Hoydølum og havi nomið mær tónlistarliga útbúgving við Rytmisk Musikkonservatorium í Keypmannahavn við diplomi í gittarspæli. Eg havi arbeitt sum tónleikalærari í Danmark og Føroyum, og í løtuni arbeiði eg sum teknikkari í Kringvarpinum og sum sjálvsstøðugur tónleikari. Eg livi saman við damuni Anniku og 11 ára gomlu Følv. Vit búgva í miðbýnum í Havn. 19 ára gamli sonur okkara, Hans Andrias, er farin niður til Århus at lesa HF.
Eg fokuseri á miðbýin, mentan, list, útbúgving, bústaðir og vinnulív.
Vónandi hugsar tú um meg í atkvøðuboksini tann 13. novembur. Alt tad besta! :-)
Áarvegurin verður nú endurnýggjaður
Býráðið hevur nú samtykt at taka múrin til amtmansborgina niður og lokið av Havnará. Nei tvætl, eg lúgvi alt! Men hetta kann gerast veruleiki, um tú setur kross við Leiv Thomsen 13. novembur.
Tað er nevniliga so, at Áarvegurin virkar sum ein tunnil millum Kongabrúnna og Vaglið. Heldur enn at dvøljast við er hesin vegur eitt býarrúm, sum fólk leggja afturum seg í skundi, fyri annaðhvørt at koma oman á Kongabrúnna ella niðan á Vaglið.
Høvuðstrupulleikin er amtmansgarðurin við sínum høga og lítið hugaliga múri út móti Áarvegnum. Um hesin múrur varð tikin burtur, gjørdist staðið meiri opið, og snotiligu Amtmanshúsini við vakra urtagarðinum høvdu komið betur til sjóndar í hesum býarrúmi.
Enn betur hevði verið, um lokið varð tikið av Havnará. Tá hevði hetta stað verðið eitt spennandi býarrúm, sum kundi gjørt tað forkunnugt bæði hjá vinnu og fólki at støðast í.
Havast skal í huga, at Áarvegurin er innføringin til Havnina frá havnarøkinum, haðani eitt ótal av ferðafólki kemur við bussum og skipum - tí má Áarvegurin vera eitt býarrúm, sum er vakurt og innbjóðandi við fleiri handlum og matstovum til mongu ferðafólkini, sum koma til Havnar. Tað sigur seg sjálvt!
Sí fleiri greinar á www.tjodveldi.fo, www.facebook.com/leivur.thomsen og https://plus.google.com/102264245858046972197/posts
Leivur Thomsen, valevni fyri Tjóðveldi


text:
Keðilig, men neyðug stig
Dagstovnaráðið heitir á allar kommunalar- og landspolitikkarir um at vísa í verki, at vit í Føroym virða allar fakbólkar og hvønn annan, sum javnstøðis borgarar‚ og tískil veita LÍKA LØN fyri javnsettar útbúgvingar.
Námsfrøðiliga økið hevur leingi verið eftirbátur í lønarviðurskiftum í mun til aðrar fakbólkar á sama útbúgvingarstigi. Bæði viðvíkjandi lønarlagi, starvsaldur og ikki minst eftirløn!
Námsfrøðiliga økið hevur, av tí sama‚ havt trupult við at fáa ungfólk at vera áhugað í at nema sær útbúgvina á økinum‚ og at arbeiða og støðast innan námsfrøðiliga økinum. Sum nú er mangla uml. 500 námsfrøðingar, bara fyri at uppfylla minstakravið í dagstovnalógini. Hetta førir við sær‚ at vit sum samfelag fáa eina vánaligari tænastu innan alt tað námsfrøðiliga økið. Avleiðingarnar av hesum kenna vit‚ sum starvast á økinum, okkara børn, búfólk á stovnum og brúkarar kring alt landi.
Vit vita, at lønin er ein stórur partur av hesum trupulleikanum og kunnu als ikki góðtaka, at okkara fak áhaldandi verður fyri hesum mismuni.
Føroya Pedagogfelag er tvungið til at taka tey keðiligu‚ men neyðugu stigini, fyri at fáa okkum javnsett við onnur fakøkir á jøvnum útbúgvinarstøði.
So góðu tit, sum sita við ávirkan og sum taka avgerðirnar - nógv av tykkum eru vald av limum í Pedagogfelagnum út frá teimum lyftum‚ sum tit høvdu um at geva okkum betri arbeiðskor - fáið nú hettar í rættlag og gevið okkum virðilig kor at arbeiða undir!
Føroyar fáa tað tíggju, ja um ikki hundrafold aftur.
Dagstovnaráðið


text:
Orð: Petur Jacob Sigvardsen
Viðmerking: Yrktur í 1963 og broyttur í 2007.
Algóði faðir! gev oss magn og megi,
hart stendur stríðið her á foldarvegi;
verj tína brúður, til hon hjá tær stendur,
í Himli lendir.
Heilagur Andi! kom við tínum eldi,
syndra tú alt, ið styrkir sátans veldi.
Hjálp oss, o Gud, tín gleðiboðskap góða
reinan at ljóða.
Lat orð títt festa búgv í vára hjørtum,
vera várt ljós í foldarmyrkri svørtum;
algóði faðir, tá av tíni náði
lívsvón eg fái.
Sælasta stund í føgrum morgåunroða,
tá Himna brúðgómur skal brúður skoða,
har limir Krists í halgum einglaskara
brúðgómin æra.


text:
Høvi var at siga fólki nakað um innlit á fyrilestrarfundi ið fakfeløg og ungmannafeløg skipaðu fyri. Hallbera West greiddi frá um fólkaræði, mín lutur var at tosa um innlit og heimildir í tunnilsmálinum.
Tiltakið er umrøtt á heimasíðu starvsmannafelagsins.
Tiltakið er eisini umrøtt á setursheimasíðuni.
Fyrilesturin mín æt Meðan vit bíða eftir innliti… – glærurnar fást her: Meðan vit bíða eftir innliti….
Soleiðis tók Dánjal Højgaard samanum fyrilestur mín:
Kári á Rógvi, doktari í løgfrøði helt fyrilestur um alment innlit og um týdningin av, at almenningurin fær innlit í grundalagið, tá ið landsins myndugleikar taka avgerðir.
Hann greiddi frá reglunum um alment innlit og segði, at alment innlit eru grundleggjandi fólkaræðilig rættindi. Innlit er fyrndargomul grundregla, og vanlig treyt fyri at reglur og lógir hava gildi er at tey eru almannakunngjørd.
Kári á Rógvi setti spurnartekn við um Innlendismálaráðið hevði heimild at nokta almenninginum innlit í sáttmálan millum landsstýrið og danska pensjónsfelagið. Hann eftirlýsti størri trúskap í fyrisitingini mótvegis opinleika og gjøgnumskygni og segði seg vóna, at umbøninar um innlit verða royndar hjá løgtingsins um boðsmanni.
Kári á Rógvi helt eisini, at løgtingsfólk áttu ikki latið set bunda niður av tagnarskyldu. Hann ráddi tingfólkunum til at taka av tilboðnum um at lesa sáttmálan, men síðani at endurgeva innihaldið av tingsins røðarapalli. Við hesum sipaði hann til, at tingfólk hava víðkað talufrælsi og kunnu ikki rættarsøkjast fyri tað, tey siga á tingsins røðarapalli, uttan við tingsins samtykki.


text:
Á ungum árum segði navnið Victor Danielsen mær ikki nógv uttan tað, at vit í skúlanum fingu at vita, at hann týddi bíbliuna til føroyskt, hann hoyrdi til Brøðrasamkomuna og var evnaríkur sálmayrkjari og umsetari. Seinni gjørdist mær greitt, at maðurin veruliga slóðaði fyri føroyska málinum í eini tíð, tá ið føroyska málið hevði torført at fóta sær í føroysku kirkjunum. Victor var undangongumaður.
Á fríøkinum vestanfyri samkomuhúsið Siloa í Fuglafirði stendur vøkur standmynd av trúboðaranum Victori Danielsen, sum listamaðurin Hans Pauli Olsen evnaði.
28. septembur í 2008 vóru bæði bispur, landsstýriskvinnan í mentamálum, høg umboð úr Brøðrasamkonuna og hundrað tals onnur fólk savnað í Fuglafirði, tí tá varð listaverkið avdúkað. Eg var í vetur í Fuglafirði og sá vakra listarverkið fyrstu ferð. Tók tríggjar myndir, hvør veit, kanska fært tú brúk fyri myndunum í onkrum høpi.
Á læraraskúlanum í 70 árunum gekk upp fyri mær, at Victor Danielsen var útbúgvin lærari, men arbeiddi bara sjey mánaðir sum lærari við skúlarnar í Søldafirði og nøkrum av granna bygdunum. Samvitskan gjørdi, at Victor gavst sum lærari, tí hann kundi ikki standa inni fyri nøkrum lærusetningum í bíbliuni. Victor hevði andaligar trupulleikar at dragast við um hetta mundið, sum endaði við, at hann meldaði seg úr fólkakirkjuni, bleiv umvendur og meldaði seg inn í Brøðrasamkomuna 29. mai 1915. Hann byrjaði við lív og sál at boða út lærdómin hjá Brøðrasamkomuni.
Victor Danielsen varð føddur 28. mars 1894 í Søldafirði og andaðist 2. mars í 1961 í Fuglafirði, har hann búði. Victor var kropsliga veikur frá ungum árum, men hevði ótrúliga gott høvd, sum tikið verður til. Tí søkti hann inn á læraraskúlan, og trý ár seinni varð hann avlærdur lærari við hægstu próvtølum.
Victor flutti til Fuglafjarðar í 1928, og hóast likamliga veikur vitjaði hann hvørt heraðshorn í Føroyum, har hann boðaði Guðs orð og slóðaði til tess at byggja samkomuhús í bygdunum.
Eingin ivi er um, at Victor Danielsen millum manna í dag er mest kendur fyri allar sálmarnar, hann yrkti og umsetti til føroyskt. Longu í 1928 gav hann út bókling við 85 sálmum. Í 1952 kom út Songbók Guðs Fólks við 1125 sálmum. Victor yrkti sjálvur 27 sálmar og umsetti til føroyskt heilar 870 sálmar.
Umframt at hava umsett ymsar andaligar tekstir til føroyskt, umsetti Victor nýggja testamenti til føroyskt í 1937 og tíggju ár seinni kom út eisini gamla testamentið. Hetta var drúgt og stórt arbeiði.
Havi mangan hugsað um, at torført má hava verið at umsett útlendskan tekst til føroyskt í 30 árunum, tí ongar vóru orðabøkurnar. Victor legði seg í umsetingunum nær talumálinum, og hann brúkti ymsar norðurlendskar, týskar og enskar bíbliur í arbeiðinum at umseta bíbliuna til føroyskt. Standmyndin av Victor Danielsen er vakurt listarverk, og hon stendur ótrúliga væl á fríøkinum í Fuglafirði. Listaverkið er beinrakið. Victor, sum við stavi er á ferð at boða Guðs orð kring landið, og hondin, har pennurin boðar frá nógvu yrkingunum og umetingunum, sum Victor lat úr hondum. (Vagnur)


text:
FM: Tað verður stavn um stavnFríggjakvøldið verður endabresturin í kappingarárinum í føroyskum borðtennis, tá stásiliga nýggja høllin í kjallaranum í høllini á Hálsi í Havn á fyrsta sinni leggur gólv til FM í borðtennis. Kappast verður í einmansleiki, tvímansleiki og blandaðum tvímansleiki. Hetta kvøldið verður spælt fram til og við hálvfinalurnar, og finalurnar verða spældar dagin eftir, nevniliga leygardagin, á stóra finaludegnum saman við badminton og judo.
FM-feltið í ár verður sterkt. Hjá monnum eru tað serliga fýra mans, ið eru góð boð upp á ein komandi føroyameistara. Teir eru Pætur Albinus, Fróði Fríðason Jensen, Hallur Thorsteinsson og Peter H. Niclasen. Teir hava allir áður verið føroyameistarar, so teir vita, hvat krevst, og í støði eru teir so at siga púra javnir. Mangan hava kappingarnar teirra millum verið stavn um stavn, og tað eru góð sannlíkindi fyri, at soleiðis verður aftur í ár.
- Eg eri rættiliga væl nøgdur við kappingarárið higartil, men hetta er hæddarpunktið í kappingarárinum, og tað skapar eitt ávíst trýst. FM er nakað heilt serligt. Tað sálarliga hevur nógv at siga, og tað plagar eisini at vera avgerandi hvør rakar dagin, sigur verandi føroyameistarin, Pætur Albinus, sum í ár eisini hevur vunnið samlaðu Grand Prix-kappingina.
Veteranurin, Peter H. Niclasen, sum hevur verið føroyameistari í meistaradeildini heili 16 ferðir – fyrstuferð í 1984 og seinast í 2013 – hevur spælt væl í 2018, og hann skal so avgjørt ikki avskrivast. Fróði Fríðason Jensen og Hallur Thorsteinsson lesa í Keypmannahavn og spæla dagliga við Amager BTK. Teir eru komnir heim at luttaka í FM, og teir báðir teljast ímillum avgjørdu favorittarnar.
- Fram til mitt í januar var eg ógvuliga upptikin av skúlanum, men síðani tá havi eg koyrt á við venjingini - bæði borðtennisvenjing, kropsligari venjing og at fyrireika meg sálarliga. Til tíðir havi eg spælt væl, men dagsformurin er avgerandi, og eg vænti, at hann kann gerast ein avgerandi faktor bæði í innleiðandi kappingini og á sjálva FM-finaludegnum, sigur Fróði Fríðason Jensen, sum hevur verið í finaluni síðstu fýra árini og vann hana í 2012 og 2014.
Í meistaradeildini hjá kvinnum er Henrietta Nielsen favorittur. Henrietta, sum býr í Horsens í Danmark og eisini hevur spælt borðtennis nøkur ár í Týsklandi, hevur verið heima til FM tríggjar ferðir áður. Hetta hevur verið í 2011, 2013 og 2017, og hvørjaferð hevur hon vunnið gull. At støði hennara er høgt staðfesti hon á oyggjaleikunum í Gotlandi í fjør, har hon vann silvur í einmansleiki.
- Tað verður stuttligt og spennandi, tí í FM kann alt henda. Eg gleði meg at koma heim at spæla í nýggju høllini, sigur Henrietta Nielsen, sum serliga kann vænta sær kapping frá Duritu Fríðadóttir Jensen, ið tvær ferðir áður hevur vunnið FM, og 14 ára gamla talentinum, Sólju H. Djurhuus, sum hevur ment seg nógv seinastu tíðina. Sólja hevur fingið sína borðtennisuppaling í Spania.
Innleiðandi FM-kappingin verður spæld í kjallaranum í høllini á Hálsi fríggjakvøldið kl.18.00. Finalurnar verða spældar á stóra FM-tiltakinum saman við badminton og judo leygardagin. Kringvarp Føroya vísir finalurnar beinleiðis í sjónvarpinum, har kvinnufinalan byrjar kl.13.15 og mansfinalan kl.14.55. Tíðirnar eru sjálvandi vegleiðandi.
Føroyameistarar síðstu fimm árini – menn:
2017: Pætur Albinus
2016: Hallur Thorsteinsson
2015: Pætur Albinus
2014: Fróði Fríðason Jensen
2013: Peter H. Niclasen
Føroyameistarar síðstu fimm árini – kvinnur:
2017: Henrietta Nielsen
2016: Anna Mikkjalsdóttir
2015: Durita Fríðadóttir Jensen
2014: Durita Fríðadóttir Jensen
2013: Henrietta Nielsen


text:
Orð: Arnulf úr Louvain / Grundtvig
Lag: C.C. Hoffmann
Týtt: Rólant Lenvig
1. Heilur, frelsari og Kristur!
Verðin teg við tornum ristir.
Tú sært, eg mær havi hættað
rósukrans um kross at flætta.
Gev mær til tað makt og mót!
2. Hví komst tú av himni høga
fyri vára synd at bløða,
legði burt tín guddómsleika,
fann á fold tín bróður veika,
og gav honum sjálvan teg?
3. Kærleikslogi tín og megi
lýsa bjart á nátt og degi,
hugur tín er gávuríkur,
fyri deyða ei tú víkur,
fer tí lýðin krossins veg.
4. Nú eg kenni, áður dulda,
harðskap mín og hjartakulda.
Rann av heimi nakað virði,
nevnivert at latið fyri,
frelsari, tín kærleika?
5. Tó úr tíni benjarkeldu
spratt ein á við makt og veldi,
sum kann klúgva klettin harða,
sum kann bræða ísin glæra,
sum kann hjartað tváa reint.
6. Góði Guð, lat hendur tínar
veita inn í æðrar mínar
ánna, sum kleyv klettin harða,
sum kann bræða ísin glæra,
sum kann blóðsøk tváa av!
7. Tú, sum hevur teg mær givið,
gævi, at í tær eg livi,
búgv í mínum hjarta inni,
so tú mær í sál og sinni
er hin trygga akkersgrund.
8. Tó eg skal sum blóman følna,
barmur mín og hond skal kólna,
trúgvi eg, tín hond meg hevur
og í deyða lív mær gevur,
tú breyt deyðans beiska brodd.
9. Nú er krossins gáta rós mítt,
frelsari, lat náðarljós títt,
lýsa mær á lívsins vegi,
leiða meg á deyðadegi
heim í paradís við tær.


text:
Į Vķsindavųkuni 28. september varš skipaš fyri kapping ķ postara-snarrųšum. Tróndur Kragesteen, PhD lesandi į Fiskaaling, vann kappingina, tį hann mišlaši postaran Sjóvarfalsdriviš smittusamband millum aliųkir ķ Fųroyum.
Kappingin var į Vķsindavųkuni, og luttakararnir vóru granskarar frį seks fųroyskum granskingarstovnum. Uppgįvan var at mišla sķn postara į ein greišan og fangandi hįtt innan hįlvantrišja minutt.
Tróndur hugtók fjųldina, og megnaši greitt og fangandi at greiša frį sķnum granskingararbeiši. Tróndur gjųrdist vinnari av postara-snarrųšu kappingini į Vķsindavųkuni 2018, og taš eru vit į Fiskaaling sera glaš fyri, og ikki sųrt errin av.
Myndatekstur:
Tróndur Kragesteen er PhD. lesandi į Fiskaaling og į DTU Aqua (vegleišarir eru Knud Simonsen, Fiskaaling, og Ken Haste Andersen, DTU Aqua).


text:
Líknandi greinar
Sjóvinnuforum
Sjóvinnuforum fyri sjófólk Endamálið er at savna sjófólk, har viðkomandi mál innan sjóvinnuna verða umrødd. Nógvir møguleikar og eisini forðingar fyri sjófólk í dag. Sera stórur tørvur er hjá sjófólki at dagførast og at blíva kunnað um ymisk viðurskifti, millum annað digitalisering av vinnubrøvum, trygd og førleikamenning. Til dømis hava fleiri sjófólk trupuleikar at fylgja Les meira…
Piet Hein segði, “Slid men vid, ting tager tid”.
Soleiðis hevur kenst við Spinnarínum. Miðvist hevur verið arbeitt at savna pening inn. Henda gáva, ið varð handað Klaksvíkar Býráði í 2009, tá ið nýggjur Bónus handil lat upp, gáva frá SMS v/Niels Mortensen. Arbeiðið byrjaði beinanvegin at fáa bygningin í upprunastand, ein nevnd sett og avtala gjørd, at býráðið skuldi játta pening til íløgu Les meira…
Hygg beinleiðis her – Fíggjarlógin verður løgd fram
Her kunnu tit síggja beinleiðis, nú fíggjarlógin verður løgd fram, klikk her: “Fíggjarlógin 2019” ella link herundir: SáH


text:
- Tíðindi, mentan og ítróttur
Súni Schwartz nýggjur stjóri í NUMO
Umframt grannskoðan, veitir NUMO ráð um roknskap, bókhald, sølu, keyp og umskipan av virkjum og eisini ráð um skattaviðurskifti.
Súni Schwartz Jacobsen er statsautoriseraður grannskoðari og var stjóri á Spekt frá 1996 til 2006, tá hann bleiv stjóri í Føroya Banka. Í 2011 bleiv hann stjóri í Eik, har hann var til í fjørheyst. Síðani hevur hann verið í starvi hjá J.& K. Petersen.
Stutt eftir, at ein løgfrøðilig kanning av skattamálinum mælti til at lata løgregluna kanna, um bankin hevði brotið lógina, boðaði Súni Schwartz Jacobsen frá, at hann fór úr starvinum, tí nógva umrøðan ikki gagnaði Betri-samtakinum. Tær kanningarnar eru ikki lidnar enn.
Síðani hevur Súni Schwartz Jacobsen arbeitt hjá J&K Petersen.
Við Súna Schwartz Jacobsen fer NUMO nú at hava tveir statsautoriseraðar grannskoðarar og tríggjar skrásettar. Við honum fer NUMO nú at hava tveir statsautoriseraðar grannskoðarar og tríggjar skrásettar.
Súni Schwartz Jacobsen tekur við sum annar av tveimum stjórum í NUMO 1. september. Hin stjórin er Bjarni Arnason.
Sí eisini


text:
Í gjár var fundur í Gøtu arbeiðarafelag um fiskivinnuna. Høgni Hoydal, Hjalmar Hansen og Eilif Gaard høvdu framløgu.
Elsa Berg greiðir frá fundinum,
Fitt av fólki var møtt á fundi um fiskivinnuna, sum Unga Tjóðveldið hevði skipað fyri. Heitið á fundinum var: “Fiskimenn ella fiskifrøði?” Heitið sipar til gjónna, ið hevur verið ímillum fiskimenn og fiskifrøðina, tá ið tað snýr seg um at kanna lívfrøðiligu støðuna hjá fiskastovnunum.
Semja var ímillum øll trý umboðini um, at samstarv millum fiskimenn og fiskifrøði er av stórum týdningi, og tann gjógv, sum er grivin millum partarnar, skal burtur. Høgni Hoydal helt, at tað er serliga politiska skipanin, ið hevur grivið gjónna, og vónar eitt betri samstarv, tá ið tað verður landsstýrið heldur enn løgtingið, ið ger av, hvussu nógv skal fiskast. Í nýskipanini er lagt upp til, at meginparturin av heimaflotinum skal stýrast við kvotum ístaðin fyri fiskidagar. Í eitt nú Íslandi verður alt stýrt við kvotum, og tá er tað landsstýrismaðurin og ikki tingið, ið ásetir kvoturnar fyri hvørt ár.
Hjalmar Hansen, formaður í fiskidaganevndini, vísti á týdningin við spurnarkanningini á hvørjum ári, sum fiskidaganevndin stendur fyri. Næstan øll vinnan, 60% ella upp til 80% er umboðað, og spurnarkanningin er tí eitt gott amboð at nýta til at vísa á gongdirnar í vinnuni og er stórt sæð grundarlagið undir tilmælinum. Spurningar verða millum annað settir um, hvussu einstøku botnfiskastovnarnir eru fyri og um vøkstur av æti í sjónum er. Í fiskidaganevndini eru tey sum heild samd um, at broytingar í náttúruviðurskiftum hava størri týdning fyri stovnar enn veiðitrýst. Eilif Gaard, stjóri á havransóknarstovuni, helt eisini, at spurnarkanningarnar vóru góðar at hava, og vónaði at hesar fóru at verða gjørdar frameftir, hóast fiskidaganevndin møguliga verður niðurløgd.
Eilif Gaard vísti á stóra týdningin í at fáa eina umsitingarætlan í lag sum skjótast. Veiðitrýstið skal ikki variera ov nógv millum ár, og tað er umráðandi at áseta eina langtíðarveiðu. Umsitingarætlanin skal eisini vísa á, hvussu vit skulu og mugu bera okkum at, tá ið fiskastovnarnir fara undir eitt minstamark.
Fiskidagatal og kvotuásetingar eru tveir hættir, sum kunnu stýra veiðitrýstinum. Báðar skipanir kunnu virka væl í Føroyum, tó vísti hann á, at við verandi fiskidagaskipan, og hvussu hendan skipan verður stýrd, er veiðitrýstið lítið ella einki minkað á stovnarnar, sum eru søguliga illa fyri. Tí kundi hetta verið ein orsøk til at fara til kvotaskipan.


text:
Gunnar Gunnarsson
1889-1975
Gunnar Gunnarsson var íslendskur rithøvundur, hann gjørdist professari í 1934.
Gunnar Gunnarsson búði í Danmark 1907-1939.
Fyrsta bók hansara var eitt lítið yrkingsavn, sum kom út í Danmark í 1911.
Árið eftir kom fyrst partur av søguni um ættina Borg, sum alt fyri eitt gjørdi hann kendan og nærum fólkaogn.
Hann hevur m.a. eisini skrivað Varg í Veum (1916) og Jón Árason (1930).
Fleiri av bókum hansara komu upprunaliga út á donskum, og afturkomin til Íslands brúkti hann nógva tíð at týða tær aftur til móðurmálið.
Útgávur:
1975 Advent
1983 Fríggjararnir í Firvaldsfikkuni Fríggjararnir


text:
Vøkur og verulig ljóðførisljóð, sum stuðla dagligum venjingum
Ger tónleikaundirvísing stuttliga og lærandi
Meludia til undirvísarar og næmingar
EIN APP, SUM TÚ FRØIST UM AT SÍGGJA TÍNAR NÆMINGAR BRÚKA
ER MENNANDI
ER STIGVAKSANDI
Ein prógvað og virðislønt tilgongd til tónleikarar á øllum stigum
ER STUTTLIGT
Meludia brúkar eginleikar úr spølum at gera læruupplivingina so góða sum møguligt
ER FULLFÍGGJAÐ
Meludia fevnir um alt: løg, rytmu, intervall, akkordir og nógv aftrat...
Ger tónleikalæru
stuttliga og motiverandi!
Næmingar í dag eru innføddir talgildir brúkarar. Meludia brúkar framkomna talgilda tøkni, spæligleði og samvirkandi miðlar. Meludia er ein stuttlig skipan at brúka, men er eisini ein sera gagnlig lærutilgongd. Meludia er áhugavert spæl, eins og tað er ein lærutilgongd í sær sjálvum.
Vinn á ræðsluni fyri solmisasjón og hoyrilæru
Meludia fyrireikar næmingar at meistra og dáma solmisasjón og hoyrilæru. Fyri nógvar næmingar er siðbundin tónleikafrálæra bæði keðilig og ørkymlandi. Meludia kemur við einari frískari tilgongd til siðbundnu tilgongdina, tí næmingarnir hava møguleika at læra seg hoyrilæru í tryggum heimligum umhvørvi. Tá næmingarnir hava lært seg við Meludia, verður tónleikaástøði minni ræðandi og lættari at skilja.
Vinn á ræðsluni fyri solmisasjón og hoyrilæru
Meludia fyrireikar næmingar at meistra og dáma solmisasjón og hoyrilæru. Fyri nógvar næmingar er siðbundin tónleikafrálæra bæði keðilig og ørkymlandi. Meludia kemur við einari frískari tilgongd til siðbundnu tilgongdina, tí næmingarnir hava møguleika at læra seg hoyrilæru í tryggum heimligum umhvørvi. Tá næmingarnir hava lært seg við Meludia, verður tónleikaástøði minni ræðandi og lættari at skilja.
Styrkir øll tónleikastig
Meludia styrkir læring og skapar forvitni, kreativitet og áhuga fyri spælandi læru uttan ov nógva leiðbeining. Meludia kann brúkast heima, í skúlanum ella hvar sum helst. Tilgongdin er nýskapandi fyri hoyrilæru og tónleikaástøði. Eisini kann tónleikafrálæra í skúlum fáa ágóðar av skipanini.
Tvey greið tónleikaforrit á netinum og snildfonini.
Brúka tey saman og sí framgongdina eftir bert tveimum vikum!
Brúka tey saman og sí framgongdina eftir bert tveimum vikum!
15 minuttir um dagin
4 dagar um vikuna
Úrslit innan 2 vikur
Meludia-uppslagstalva hjá undirvísara
Innritan í Meludia-netskipanina ger tað møguligt at síggja framgongdina hjá tínum næmingum. Eisini kanst tú á einfaldan hátt býta næmingarnar sundur í bólkar.
Størri partur av tónleikatímanum til tónleik
Ymiskleiki í tónleikaundirvísing er ofta ein trupulleiki. Eitt mál hjá Meludia er at gera undirvísarar førar fyri at menna næmingarnar á teirra stigi. Lærarar kunnu við Meludia geva næmingunum venjingar á ymiskum stigum og nýta meiri tíð til at leiðmenna næmingarnar, soleiðis at tónleikaundirvísingin verður gagnlig og stuttlig fyri øll.
Tillaging av læring
Av tí at støðið hjá næmingum kann verða ymiskt, kann tað verða avbjóðandi hjá einum undirvísara at venja næmingarnar persónliga í einum blandaðum bólki. Meludia loysir stórar partar av hesari avbjóðing.
Gev teimum meira sjálvstýri
Meludia styrkir tónleikagrundarlagið hjá hvørjum einstøkum næmingi. Hetta gevur meiri sjálvsálit, størri gleði og meira sjálvstýri í øllum tí tónleikaliga virkseminum.
FULLKOMIÐ HJÁLPARTÓL TIL TÍNA UNDIRVÍSING
Ein av størstu avbjóðingunum hjá tónleikaundirvísarum er ójavnin ímillum næmingarnar. Nakrir næmingar hava sterka tónhoyrn, meðan aðrir dragna afturúr. Hetta ger uppgávuna hjá undirvísarunum sera avbjóðandi. Við slíkum ójavna er tað ringt at hava venjingar og undirvísingartímar, sum bæði styrkja góðu næmingarnar og hjálpa veiku næmingunum til framgongd.
Vincent Chaintrier
Samstovnari og skapari av Meludia-skipanini
Meludia er eitt sterkt amboð, sum gevur áhuga at læra tónleik og fær næmingar at skilja týdningin av einum góðum oyra og góðari tónhoyrn. Meludia ger tað møguligt at venja hoyrilæru hvør sær. Sostatt ber til at brúka tónleikatímarnar til tónleik ístaðin fyri til ástøði.
Bastien Sannac
Samstovnari og forstjóri á Meludia
Nicola Benedetti - Soloviolinleikari
"Eg síggi allar lærarar vera sera takksamar fyri hetta amboð"
Heimsfevnandi Meludia-felagsskapurin
Heimsfevnandi Meludia-felagsskapurin hevur limir úr 168 londum. Hesir limir hava brennandi tónleikaáhuga og skilja týdningin av tónleikafrálæru í samfelagnum.


text:
Tíðindaskriv frá Svimjisambandi Føroya
BREAKING NEWS: FØROYINGUR Í SEMIFINALU TIL EJM
Føroysku juniorsvimjararnir komu í øllum góðum fram til Beograd í Serbia sunnukvøldið, eftir at hava vant nakrar dagar í langhylið í Aldershot, Onglandi. Á liðnum eru svimjararnir: Birita Debes, Cecilia W. Eysturdal, Magnus Jákupsson og Heðin L. Olsen. Ferðaleiðari er Hanna í Horni og venjari er Petur Heðin á Fløtti.
Tvey føroysk met og semifinalupláss til Magnus
Í morgun 6. juli varð so lagt til brots í minningarríka Tašmajdan svimjihylinum. Ikki kann sigast annað, enn at úrslitini gjørdist framúrskarandi frá fyrsta startskotið, í 50 m firvaldasvimjing svam Magnus 25.00, nýtt føroyskt met og eitt 12. pláss, ið merkir, at hann er í semifinaluni í kvøld. Einasti norðurlendingur, ið fekk betri tíð enn Magnus var danin Søren Dahl ið er árgang 1993 við tíðini 24.84. Magnus er í yngsta árganginum meðan Søren er í tí elsta árganginum. Eisini í 100 metra ryggsvimjing megnaði Magnus Jákupsson at seta føroyskt met og juniormet, við 58.51 har metini hjá honum frá Small States stevnuni í 2010 vóru 1:00.19. Ein flott betring av bestu tíð, sum rakk til eitt 28. pláss millum teir 44 luttakandi á EJM í Beograd
Leirvíkingurin Heðin L. Olsen luttók eisini í 50 firvaldasvimjing, við einum fyri okkum føroyingar faktiskt heilt ókey úrsliti, 27.38 og 2 pláss upp frá botninum í hesu harðu kapping, til at liggja millum báðar bosniarnar har. Teir báðir Magnus og Heðin svumu vegna væntandi aktuellari langhyljatíð í allarfyrsta riðli, ímóti einum makedóna sum átti tilmeldingartíð 27.84 og einum ukraina eisini uttan tilmeldingartíð.
Birita Debes svam í morgun 1:01.76 í 100 metra frísvimjing á EJM í Beograd, har føroyska juniormetið hjá Ceciliu W. Eysturdal frá DÅM 2010 er 1:01.74. Cecilia sjálv svam 1:03.62, forkølað sum hon er í serbiska høvuðsstaðnum. Tær gjørdust ávíkavist nr 42 og 46 av 48 luttakandi.
Semifinalan i 50 firvaldasvimjing verður seinnapartin í dag kl. 17:07 lokala tíð tað er kl. 16:07 føroysk tíð. Lukkast tað Magnusi at koma í finaluna, verður hon svomin kl. 17:26 føroyska tíð. Sambært fyriskiparunum verða finalurnar at síggja beinleiðis á netinum, sí www.belgrade2011.rs og annars www.svimjing.com/live.
Vegna Svimjisamband Føroya
Jon Hestoy
——
Liðið hevur telefon 59 75 59


text:
25 ára útbúgvingartilgongd fyri at fáa starv í Klaksvík
Nú verkfall er, undir herrópinum “somu løn fyri somu útbúgving”, rann mær til hugs at Sjónám í Klaksvík søkir eftir deildarleiðara, har krøvini til útbúgving og starvsroyndir eru lýstar í kunngerð. Til stuttleikar setti eg meg at rokna út hvussu nógv hann man fara at fáa í løn, um pedagogarnir fáa sín herrópsvilja, tí sambært kunngerðini er tað ikki hissini long útbúgving hesin leiðarin má hava.
Kunngerðin sigur: “Undirvísingarførleika eftir kunngerð nr. 107 frá 20 septembur 2005 um skiparaútbúgving”, kap. 6. Tað er útbúgving sum skipsførari, í minsta lagi 2 ára starvsroyndir sum skipsførari og (mín undirstriking) staðið bachelorútbúgving frá hægri lærustovni”
Útbúgvingin sum skipsførari kann greinast soleiðis: Eftir fráfaringarroynd fólkaskúlans (9. ella 10. flokk) skal viðkomandi sigla í 36 mánaðar við farmaskipi ella líknandi í altjóða sigling. Í dag er tað vanligasta at siglt verður í eini 1:1 skipan, har man hevur líka leingi frí, sum man er mynstraður. So hesir 36 mánaðarnir kunnu fáast uppá 6 ár.
Eftir lokna siglingstíð verður farið uppá skúla, og nú vóna vit at siglingstíðin er lokin beint undan skúlabyrjan, so at útbúgvingartíðin til deildarleiðara á Sjónámi verður so stutt, sum tilber. Skúlatíðin til skipsførara er fyrst hálvtannað ár til skipara, og so hálvtannað ár til skipsførara, ella v.ø.o. tilsamans trý ár.
Eftir loknan lestur á Sjómansskúlanum verður farið beint til víðari lesna á Setrinum, men av tí at inngangsstøðið til Sjómansskúlan er fráfaringarroynd fólkaskúlans, kann roknast við eini “uppstigan”, sum tekur minst eitt hálvt ár, uttan so at komandi umsøkjarin tók HF ella student, áðrenn hann fór uppá skúla. Tað leingir sjálvandi um tíðina, sum skal til fyri at sleppa at søkja máttmikla deildarleiðarastarvi á Sjónámi.
Eftir loknan lesna má umsøkjarin aftur til skips, hesuferð sum yvirmaður, og av tí at hetta er fyrstu ferð hann fer avstað sum yvirmaður, so fær hann eitt vinnubræv, sum eitur stýrimaður av 2. stigi.
Smb. kunngerð 105 frá 5. august í 2015, sum snýr seg um tá byrjað verður at sigla sum yvirmaður, má hann sigla 12 mánaðar (sum gevur samfull tvinni ár við 1:1 skipan), fyri so at fáa vinnubræv av 1. stigið.
Eftir hetta má hann so aftur sigla við vinnubrævið av 1. stigið í 36 mánaðar (ikki minni enn 6 ár við 1:1 skipan) fyri at fáa vinnubræv sum skipsførari.
Síðani er seinasta nosið eftir – tvey ár sum skipsførari, sum við 1:1 skipan tekur 4 ár.
Um vit nú telja alt saman frá fráfaringarroynd fólkaskúlans, so er talan um einki minni enn hálvtfimmogtjúgu ár, ella næstan til eitt silvurbrúdleyp at rokna.
1. Sigling í 6 ár
2. Sjómansskúli í 3 ár
3. Fyrireiking til bachelor ½ ár
4. Bachelor 3 ár
5. Sigling til stýrimann av fyrsta stigi 2 ár
6. Sigling til vinnubræv sum skipsførari 6 ár
7. Starvsroyndir sum skipsførari 4 ár
Samanlagt 24,5 ár
Hevði viðkomandi HF ella student áðrenn, so er talan um hálvtannað ella hálvttriðja ár aftrat, eftirsum hálva árið við uppstigan fellur burtur. Tvs at tey trý árini til student ella tvey árini til HF telja sum atgongukrav til Setrið, og so slepst undan hálvt ára uppstiganini.
Og tað kann eisini gerast eitt sindur styttri, um umsøkjarin fer við einum farmaskipi sum einastýrimaður, tí tá telur øll siglingartíðin sum yvirstýrimaður, men tað slepst ikki uttanum at talan er um eina óhoyrt langa kvalifiseringstíð fyri at koma uppá tal til at verða deildarleiðari á Sjónámi.
So er bert eftir at vóna at viðkomandi ikki verður sjúkur og missir ein túr ella tveir meðan siglt verður, ella at onkur lærugrein má takast umaftur á sjómansskúlanum ella setrinum, tí so nærkast vit 30 árum, sum má sigast at vera heldur drúgfør útbúgving – og alt hetta fyri at sleppa at prýða seg við heitinum “Deildarleiðari á Sjónámi”
Magni Skaale
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Áheitan frá MBF til Fíggjarmálaráðið, Kommunala arbeiðsgevarafelagið og Føroya Pedagogfelag
Soljóðandi skriv er sent pørtunum í trætuni á arbeiðsmarknaðinum 8. januar.
Í samband við trætuna á arbeiðsmarknaðinum millum Fíggjarmálaráðið, Kommunala arbeiðsgevarafelagið og Føroya Pedagogfelag vil MBF hervið heita á partarnar um at finna eina loysn.
MBF vil gera vart við, at støðan á brekøkinum er alt annað enn góð, nú fólk eru noydd at flyta úr teirra egnu heimum, orkan á teimum stovnum, ið enn eru opnir, er rættiliga nógv skerd, og nú verkfallið/verkbannið rakar børn, ið bera brek í fólkaskúlanum.
MBF hevur ongar viðmerkingar um, hvør nú hevur ábyrgdina av, at støðan er sum hon er, men kunnu vit vísa á, at tá vit í 2014 sendu skuggafrágreiðing til ST nevndina, var eitt av okkara kritikpunktum, at ongin lóg ella kunngerð tryggjar fólk, ið bera brek, tá ið verkfall er. Í hesari frágreiðing til ST vísti MBF á, at tað kom fyri, at fólk, ið bera brek, ið búgva á sambýlum ella vardum bústøðum, máttu flyta úr heimi teirra og heim til familju ella til størri eindir, tá ið verkfall var.
Nú fýra ár seinni mugu vit ásanna, at støðan ikki er betri, enn hon var tá skuggafrágreiðingin varð skrivað. Tað er ikki einans heimið hjá fólki, ið verður rakt, men sleppa teir veikastu næmingarnir ikki í skúla heldur. Støðan í dag er tann, at børn, ið bera brek, ið eru í einari skipan við námsfrøðiligum stuðli í fólkaskúlanum sleppa ikki í skúla og missa harvið undirvísing, meðan aðrir næmingar, ið ikki hava námsfrøðiligan stuðul sleppa í skúla.
MBF vil til eina og hvørja tíð virða rættin hjá fakfeløgum at nýta tey vápn, tey hava, í hesum føri verkfall. Tó vilja vit heita á allar tríggjar samráðingarpartarnir at tryggja, at tað ikki eru teir veikastu bólkarnir í samfelagnum, ið eru fyri mismuni.
MBF vil heita á samráðingarpartarnir at finna eina loysn og ikki góðtaka, at fólk, ið bera brek, eru fyri mismuni, tá verkfall/verkbann er. Tað er ikki í lagi, at hetta so viðbrekna økið aftur og aftur verður rakt.
Vinarliga MBF
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Talið á sjálvstøðugum tjóðum nærum trífaldað síðani 1945
Í næstu viku kemur út nýggj altjóða bók um loysing/samband - eisini við føroyskum íkasti.
Gestur Hovgaard (Fróðskaparsetur Føroya/Ilisimatursafik) og Maria Ackrén (Ilisimatursafik) hava kapittul í bókini, sum kemur út 18. januar, skrivar Setrið á heimasíðu síni.
Bókin hevur heitið Secession and Counter-Secession: An International Relations Perspective.
Úr 74 til 195
Bókin tekur støði í, at talið á sjálvstøðugum tjóðum síðani 1945 er vaksið úr 74 til í dag 195, og roynir at seta fokus á tær strategiir, sum ávikavist tey fyri og ímóti loysing hava.
Kapitlið, sum Gestur og Maria hava skrivað, hevur heitið "Autonomy in Denmark: Greenland and the Faroe Islands."
Bókin byggir á ráðstevnu, sum var á Barcelona Centre for International Affairs (CIDOB) fyrst í oktober í fjør, og fæst sum eBók, skrivar heimasíðan hjá Setrinum.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Ljóðbrot: Tá dunnan endaði undir sofuni
Óreglusemi á fundarborði í fiskimálaráðnum
Líggjas Johannesen: Hvar eru pengarnir brúktir?
Hava lýst eftir stjóra fyri slakar 50.000 krónur
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará


text:
Meginreglan, at øll skulu vera viðfarin á sama hátt, sigur, at líkar støður skulu verða viðgjørdar eins. Meginreglan sigur tí eisini, at tað er í lagi, at ólíkar støður ikki verða viðgjørdar eins. Tað hevði hvørki verið rímiligt ella skilagott at viðgjørt ólíkar støður eins. Tað hevði jú verið í stríð við góðan almannapolitikk og hevði ivaleyst skapt órættvísi í fleiri førum.
Av tí at hjúnabandið í stóran mun snýr seg um børn og uppaling, gevur tað góða meining, at hjúnabandið verður viðgjørt á serstakan hátt í mun til onnur parløg. Men so skjótt, sum hetta er sagt, byrja summi fólk at ákæra onnur fyri diskriminatión. Tí er tað upp á sítt pláss at siga eitt sindur meira um henda “trumf”, sum so ofta verður blakaður á borðið í kjakinum um hjúnabandslógina.
Onkuntíð halda vit tó, at tað er í lagi at gera mun á – eisini ymiskum parløgum og hjúnum.
Tá fólk klaga um diskriminatión, meina tey neyvan, at vit ongantíð skulu gera mun á nøkrum. Í staðin klaga tey, tí tey halda, at okkurt órættvíst verður framt. Tað er jú órættvíst at viðgera líkar støður á ólíkan hátt. T.d. er tað órættvíst at nokta einum væl skikkaðum umsøkjara starv orsakað av hansara ættarslagi ella kyni, um hvørki av hesum báðum eru viðkomandi fyri starvið.
Onkuntíð halda vit tó, at tað er í lagi at gera mun á – eisini ymiskum parløgum og hjúnum. Øll høvdu nokk hildið, at eini 80 ára gomul hjún ikki høvdu verið eitt gott boð upp á eitt ættleiðingarpar. Ongin hevði sagt, at hesi áttu at havt sama møguleika at ættleitt sum eini 30 ára gomul hjún, sum eisini ynsktu at ættleiða. Orsøkin er greið og góð. Aldurin er viðkomandi í hesi støðuni: eini 30 ára gomul hjún eru nóg ung til at ættleiða, meðan 80 ára gomlu hjúnini ikki eru tað. Munurin rættvísger, at hesi bæði hjúnini ikki fáa sama møguleika at ættleiða. Neyvan er tað nakar, sum heldur hetta vera diskriminatión. Í staðin vilja øll nokk siga, at hetta er rættvíst.
Tá vit tosa um hjúnabandið, gevur hjúnabandslógin øllum borgarum sama rætt at giftast við einum av hinum kyninum. Hetta er ikki at diskriminera samkynd, men at gera mun á parløgum, tí har er ein grundleggjandi munur. Parlagið millum mann og kvinnu er øðrvísi, enn parlagið millum tvey av sama kyni. Ein av grundleggjandi mununum snýr seg um børn: eitt parlag millum tvey av sama kyni kann ikki skapa børn. Og tað kann heldur ikki geva einum barni bæði mammu og pápa. Í besta føri annað av hesum. Í einum parlagi ímillum tvey av hvør sínum kyni er nøring hinvegin ein møguleiki. Og barnið fær bæði mammu og pápa.
Parlagið millum mann og kvinnu er øðrvísi, enn parlagið millum tvey av sama kyni.
Tí er tað ikki ikki diskriminerandi, at hjúnabandið millum mann og konu fær øðrvísi viðferð í lógini enn eitt samkynt parlag. Sum við ættleiðingardøminum oman fyri er munurin greiður. Tí er tað rættvíst, at hesi ymisku parløg fáa ymiska viðferð í lógini. Alt annað hevði verið órættvíst, og tað hevði serliga gingið út yvir børnini.
Tey, sum siga, at samkynd pør og hinskynd hjún eiga at vera líka fyri lógini, hava tí fleiri trupulleikar. Fyrst mugu tey próvføra fyri, at nøring og barnauppaling einki hava við hjúnabandið at gera – at tað ikki er nakar fyrimunur fyri børn, at foreldur teirra eru gift. Eisini mugu forsprákararnir vísa á, at eitt barn ikki hevur nakran grundleggjandi rætt til at verða uppalt av síni mammu og sínum pápa, hóast greinarnar 7 og 9 í barnarættindasáttmálanum hjá ST púra greitt siga, at børn hava rætt til júst hetta, har tað er gjørligt.
Hetta merkir, at ikki fyrr enn forsprákarar fyri eini broyttari hjúnabandslóg hava prógvað, at ongin viðkomandi munur er ímillum hinskynd hjún og samkynd parløg, kunnu teir av sonnum gera krav upp á líka viðferð yvir fyri lógini. Og í hesi próvførslu má serligur dentur leggjast á at lýsa viðurskiftini út frá barnsins sjónarhorni.
Um tað ikki eydnast forsprákarum at grundgeva fyri hesum, so verður úrslitið, at børnini í samkyndum húsarhaldum í mongum førum verða diskriminerað. Tey, ið eru úrslit av gitnaðarinntrivum, fara í útgangsstøðinum at hava mist í øllum førum eitt av sínum biologisku foreldrum. Hetta, hóast tey hava rætt til bæði. Altso fara tey ikki at vera líka fyri lógini í mun til børn, sum fara at vaksa upp hjá báðum sínum biologisku foreldrum. Nýggju familjulógirnar skapa støður, har hesi børn vera fyri mismuni. Hetta er í stríð við barnarættindasáttmálan grein 2, ið snýr seg um líkarætt fyri øll børn. Var tað ikki ein felagsskapur, sum tosaði um javnrættindi fyri allar borgarar? Í staðin fyri at tosa um rættindini hjá børnum til síni biologisku foreldur, tosar hesin felagsskapur um rættindi hjá vaksnum at fáa børn – kosta, hvat tað kosta vil.
Í staðin fyri at tosa um rættindini hjá børnum til síni biologisku foreldur, tosar hesin felagsskapur um rættindi hjá vaksnum at fáa børn – kosta, hvat tað kosta vil.
Her kemur javnrættindaspurningurin sostatt í klemmu. Ein broytt hjúnabandslóg fer tí ikki at loysa diskriminatiónstrupulleikan, sum LGBT tosar so nógv um. Trupulleikin verður bert fluttur. Hann verður fluttur yvir á okkara minstu og veikastu samfelagsborgarar, sum onga rødd hava – í øllum førum ikki tey fyrstu mongu árini.
Samanumtikið merkir hetta, at núverandi hjúnabandslóg ikki diskriminerar. Hon ger mun á – og tað av røttum. Men verður hjúnabandslógin broytt fyri at loysa sokallaða diskriminatiónstrupulleikan, so fer hon júst at diskriminera – ikki tey vaksnu, men børnini. Ikki fyrr enn tá kunnu vit altso tosa um veruliga diskriminatión. Tað er órættvísi.


text:
Øll kunnu stuðla Vencli. Tað eru ymsir hættir, tú kanst stuðla. Ert tú vanligur lesari, kanst tú tekna hald. Hjá virkjum, stovnum, grunnum og øðrum ber til at stovna eina fasta flyting til okkara konto í Eik Banka 9181 1601638. Tað ber eisini til at seta lýsing í, ella at gera avtalu um at keypa eitt ávíst tal av eintøkum av komandi útgávu ella útgávum.
Send okkum eitt teldubræv til vencil@vencil.fo, so kunnu vit í felag koma fram til ta bestu loysnina fyri júst teg, títt virki ella tín stovn.
Allir stuðlarar, sum veita útgávuni fíggjarligan stuðul, antin í reiðum pengum ella óbeinleiðis á annan hátt, verða nevndir í kolofonini í prentaðu útgávuni av Vencli.


text:
McKinsey: Bingjuskip upp á 50.000 teu eru framtíðin
Í eini framtíðarmynd vísir altjóða ráðgevingarhúsið McKinsey í eini frágreiðing á talgildu menningina, sum fer at broyta bingjuídnaðin við sjálvstýrandi risaskipum.
Sjálvstýrandi bingjuskip upp á 50.000 teu í einum heimi við nøkrum fáum reiðaríum, har farmanøgdirnar eru millum tvær og tríggjar ferðir størri enn í dag.
Soleiðis sær ein framtíðarmynd út fyri bingjuídnaðin sambært eini nýggjari frágreiðing frá altjóða ráðgevingarhúsinum McKinsey við heitinum How container shipping could reinvent itself for the digital age.
Frágreiðingin vísir m.a. á, at tað bert fara at vera 3-4 stór bingjureiðarí eftir í 2067 í einum ídnaði, har logistikkur, freight forwarding, sum eitt sjálvstøðugt øki at kalla ikki verður til, tí talgilda samspælið fer at skerja tørvin á millumliðum og verða avloyst av tænastuveitingum og fleiri luttakrum í útgerðarketuni.
"Tørvurin hjá kundunum fer at vera ymiskur. Nakrir fara at vænta, at reiðaríini eru fult integreraði í sínum útgerðarketum, sum teir fara at vera fúsir at rinda eyka fyri. Aðrir fara at halda fram við at spyrja eftir sjóflutningi fyri lægst møguligan prís. Báðir kundabólkar fara at vænta, at gjøgnumskygni og álitssemi er reglan, ikki undantakið," verður sagt í eini av niðurstøðunum í McKinsey-frágreiðingini:
"Tvørturum ídnaðin fara allir vinnarar at hava talgilt samvirkanina við kundarnar og rakstrarskipanir teirra, og teir fara at verða fullkomiliga tongd at hvør øðrum."
Kelda: shippingwatch.dk


text:
Veðrar í Grønuskor og verið eftir havhestaeggum
20. mai 2008
Aftur í ár hava vit sloppið 20 veðrum inn í Grønuskor. Seinasta ár royndis væl og vit kundu ikki bara okkum við at sleppa aftur.
Eftirspurningur av hesum vælsmakkandi kjøti er stórur og sjálvandi kunnu vit heldur ikki halda okkum frá hesi delikatessu.
20. mai vóru vit eftir havhesteggum. Vit fingu 135 egg, og sigast kann, at tað er bert ein triðingur av tí, vit vanliga plaga at fáa, har sum vit vóru. Tað er eingin ivi um, at havhesturin í tí økinum, har vit tóku havhestegg, er minkaður.
« Aftur


text:
Politiið í Føroyum søkir eftir HR-partnara
Nyhed • Jan 29, 2016 12:09 GMT
Sum HR-partnari hjá Politinum í Føroyum, verður tú ein týdningarmikil partur av at menna og viðlíkahalda starvsfólkaøkið. HR-partnarin er leiðari av Starvsfólkadeildini, sum í løtuni telur 3 starvsfólk. HR funktiónin er ein stabseind og hevur beinleiðis tilvísing til Fyrisitingarstjóran (ovastu leiðslu).
Ábyrgdarøkið hjá HR-partnarinum er breitt, og tað fevnir millum annað um, at verða strategiskur sparringspartnari hjá øllum leiðslubólkinum, ráðgeva og vegleiða ovastu leiðslu í øllum HR viðurskiftum. HR- partnarin skal tryggja, at HR verður tikið við frá byrjan, tá nýggj tiltøk verða sett í verk.
HR-partnarin er kontaktpersónur hjá tí centralu HR deildini hjá Ríkispolitinum og hevur tætt dagligt samband við deildina. HR-partnarin er partur av nationala netverkinum við øðrum HR-partnarum í ríkinum. Umsøkjarar skulu vera tilreiðar at ferðast til Danmarkar í arbeiðsørindum eftir tørvi.
Arbeiðsuppgávurnar fevna millum annað um:
- Uppfylging av strategiskum málum
- Førleikamenning og leiðslumenning
- Starvsetanir
- Starvsfólkamál
- Fíggjarætlan yvir lønir og skeið
- Tænastuplanlegging og tíðarskráseting
- Uppgávur knýttar at Leiðslusekretariatinum
- Fyriskipan og uppfylging av árligu starvsfólkasamrøðum, trivnaðarkanningum v.m.
Vit vænta, at:
- tú hevur eina viðkomandi víðari útbúgving og leiðsluroyndir, helst frá HR ella líknandi øki.
- tú hevur kunnleika til at skipa førleikamenning
- tú tolir at broytingar koma í starvsinnihaldinum.
Lønar- og setanartreytir:
verða ásettar eftir avtalu og eftir galdandi sáttmála.
Umsókn:
Skrivlig umsókn við CV og viðkomandi skjølum skulu vera Politinum í hendi í seinasta lagi 15. februar 2016.
Umsóknin skal sendast til:
fo-personalekontor@politi.dk
ella
Føroya Politi, Postboks 3018, 110 Tórshavn.
Hevur tú spurnigar um starvið, ert tú vælkomin at seta teg í samband við Halldis Poulsen, fyrisitingarstjóra, tlf. +298 351448.
John Kølbæk, fúti


text:
Motor Mille í SMS
9. apríl 2018
Vit fara at dansa, syngja og stuttleika okkum saman við Motor Mille, hósdagin 26.apríl, kl. 16.
Hósdagin 26. apríl fer Motor Mille at undirhalda á Torginum í SMS. Hon er farin á rundferð í Danmark saman við bólki sínum, og nú koma tey til Føroyar. Vit kenna Motor Mille við flættunum frá barnarásini Ramasjang, har hon finnur uppá mangt og hvat saman við børnunum.
Sýningin á Torginum verður á tremur við sangi, tónleiki, dansi, hurlivasi og skemti.
Komið og stuttleikið tykkum hósdagin 26. april kl.16 saman við Motor Mille á Torginum í SMS.
Øll eru vælkomin - bæði børn og vaksin.